སྐུ་༷ཞབས་ཆོས་རྗེ་ལགས་དེར་ཞབས་སོར་འཁོད་སྐབས།ཐུགས་སྤྲོ་པོའི་ངང་ནས་ས་ཕྱོགས་འདི་ཤིན་དུ་བཀྲ་ཤིས་པའི་གནས་སུ་འགྲེལ་བརྗོད་གནང་སོང་།བོད་ཀྱི་སྤང་ལུང་རི་ཁྲོད་དེ་དང་མཚུངས་ཡོད་གསུང་།བོད་ཀྱི་སྤང་ལུང་རི་ཁྲོད་གཟིམ་ཁང་མདུན་ན་ཡོད་པའི་རི་སྒང་ན་རྡོ་རྗེ་ཤུགས་ལྡན་གྱི་སྐུ་དང་།དེ་འགྲམ་ལ་མ་གཅིག་ལབ་སྒྲོན་གྱི་སྒོམ་རྒྱགས་ས་བྲག་ཕུག་ཡོད།དེ་ནས་ད་ལྟ་མ་ལ་ཤི་ཡ་ནང་ཡོད་པའི་སྤང་ལུང་རི་ཁྲོད་དེའི་རྒྱབ་ཕྱོགས་ཀྱི་རི་སྒང་ལ་ཡང་འཇམ་དཔལ་དབྱངས་ཀྱི་སྐུ་དང་།དེའི་ཕ་ཕྱོགས་ན་སྒྲོལ་མའི་སྐུ་ཡོད།དེ་ག་ནང་བཞིན་རྡོ་རྗེ་ཤུགས་ལྡན་ནི་འཇམ་དཔལ་དབྱངས་གྱི་རྣམ་སྤྲུལ་དང་།མ་གཅིག་ལབ་སྒྲོན་ནི་སྒྲོལ་མ་གྱི་རྣམ་སྤྲུལ་ཡིན་པ་གཞིར་དགོངས་ནས་ཆོས་རྗེ་ལགས་ཀྱི་གནས་འདི་ལ་བཀྲ་ཤིས་པའི་གནས་ཡིན་གསུང་།